Document ID: 32006R0913

PADOMES REGULA (EK) Nr. 913/2006
(2006. gada 19. jūnijs),
ar kuru groza pielikumu Regulai (EK) Nr. 2042/2000, ar ko piemēro galīgo antidempinga maksājumu attiecībā uz Japānas izcelsmes televīzijas kameru sistēmu importu
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu,
ņemot vērā Padomes 1995. gada 22. decembra Regulu (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis (1) (“pamatregula”),
ņemot vērā Komisijas priekšlikumu, kas iesniegts pēc apspriešanās ar padomdevēju komiteju,
tā kā:
A. IEPRIEKŠĒJĀS PROCEDŪRAS
(1)
Padome ar Regulu (EK) Nr. 1015/94 (2) piemēroja galīgo antidempinga maksājumu attiecībā uz Japānas izcelsmes televīzijas kameru sistēmu (“TKS”) importu.
(2)
Padome 2000. gada septembrī ar Regulu (EK) Nr. 2042/2000 (3) apstiprināja galīgos antidempinga maksājumus, kurus piemēroja ar Regulu (EK) Nr. 1015/94 (kas turpmāk grozīta) atbilstoši pamatregulas 11. panta 2. punktam.
(3)
Padome Regulas (EK) Nr. 2042/2000 1. panta 3. punkta e) apakšpunktā īpaši izslēdza no antidempinga maksājuma piemērošanas jomas kameru sistēmas, kas iekļautas minētās regulas pielikumā (“pielikums”) un, kas ir augstākās klases profesionālo kameru sistēmas, uz kurām attiecas minētās Regulas 1. panta 2. punkta ražojuma definīcija, bet kuras nevar uzskatīt par televīzijas kameru sistēmām.
(4)
Komisija ar 2005. gada 29. septembra paziņojumu (4) atbilstoši pamatregulas 11. panta 2. punktam attiecībā uz Japānas izcelsmes TKS importu uzsāka spēkā esošo antidempinga pasākumu pārskatīšanu.
B. IZMEKLĒŠANA SAISTĪBĀ AR JAUNIEMPROFESIONĀLO KAMERU SISTĒMU MODEĻIEM
1. PROCEDŪRA
(5)
Divi Japānas ražotāji eksportētāji, proti, Matsushita un Hitachi Denshi (Eiropa) GmbH (“Hitachi”) informēja Komisiju, ka tie plāno ieviest Kopienas tirgū jaunus profesionālo kameru sistēmu modeļus, un lūdza iekļaut šos profesionālo kameru sistēmu jaunos modeļus, ieskaitot to papildu aprīkojumu, Regulas (EK) Nr. 2042/2000 pielikumā un attiecīgi atbrīvot tos no antidempinga maksājumu piemērošanas jomas.
(6)
Komisija par to attiecīgi informēja Kopienas ražošanas nozari un uzsāka izmeklēšanu, lai noskaidrotu, vai uz attiecīgajiem ražojumiem attiecas antidempinga maksājumi un vai ir attiecīgi jāgroza Regulas (EK) Nr. 2042/2000 pamatdaļa.
2. PĀRBAUDĀMIE MODEĻI
(7)
Iesniegtie pieprasījumi saņemt atbrīvojumu attiecas uz šādiem kameru sistēmu modeļiem, kuriem pievienota attiecīgā tehniskā informācija:
Matsushita:
-
kameras galva AK-HC910L;
-
kameras galva AK-HC1500G;
-
kameras vadības ierīce AK-HRP900;
-
kameras vadības ierīce AK-HRP150.
Visi modeļi tika uzrādīti kā nākamie modeļi, kas jau ir izslēgti no spēkā esošo antidempinga pasākumu jomas:
Hitachi:
-
kameras galva DK-H31;
-
tālvadības bloks RU-3300N.
Abi modeļi tika uzrādīti kā modeļi, kas ir ļoti līdzīgi tiem, kas jau ir izslēgti no spēkā esošo antidempinga pasākumu jomas. Tie netiek piedāvāti kopā ar trīsdzīslu sistēmu vai trīsdzīslu adapteri, un tos izmanto novērošanai ar kameru un telekonferencēm, laboratorijās un bibliotēkās.
3. KONSTATĒJUMI
a) Kameras galvas AK-HC910L un AK-HC1500G, kameras vadības ierīces AK-HRP900 un AK-HRP150
(8)
Kameras galvas AK-HC910L un AK-HC1500G un kameras vadības ierīces AK-HRP900 un AK-HRP150 atbilst Regulas (EK) Nr. 2042/2000 1. panta 2. punkta a) apakšpunkta ražojuma aprakstam. Tomēr tās izmanto galvenokārt profesionālajā vidē, un konstatēja, ka tās ir profesionālo kameru sistēmas Regulas (EK) Nr. 2042/2000 1. panta 3. punkta e) apakšpunkta nozīmē. Tādēļ šie modeļi jāizslēdz no spēkā esošo antidempinga pasākumu piemērošanas jomas un jāiekļauj Regulas (EK) Nr. 2042/2000 pielikumā.
(9)
Saskaņā ar Kopienas iestāžu pieņemto praksi šīs televīzijas kameru sistēmas jāatbrīvo no antidempinga maksājuma no dienas, kad Komisijas dienesti saņēmuši attiecīgo pieprasījumu piešķirt atbrīvojumu. Tādējādi visi šādu kameru ievedumi, kas importēti 2005. gada 5. septembrī vai pēc šā datuma, jāatbrīvo no antidempinga maksājuma:
Matsushita:
-
kameras galva AK-HC910L;
-
kameras galva AK-HC1500G;
-
kameras vadības ierīce AK-HRP900;
-
kameras vadības ierīce AK-HRP150.
b) Kameras galvas DK-H31 un tālvadības panelis RU-3300N
(10)
Kameras galva DK-H31 un tālvadības panelis RU-3300N atbilst Regulas (EK) Nr. 2042/2000 1. panta 2. punkta a) apakšpunkta ražojuma aprakstam. Tomēr tos izmanto galvenokārt profesionālajā vidē, un tie netiek pārdoti kopā ar attiecīgo trīsdzīslu sistēmu vai adapteri Kopienas tirgū. Tāpēc secināja, ka tie uzskatāmi par profesionālo kameru sistēmām Regulas (EK) Nr. 2042/2000 1. panta 3. punkta e) apakšpunkta nozīmē. Tāpēc šie modeļi jāizslēdz no spēkā esošo antidempinga pasākumu piemērošanas jomas un jāiekļauj Regulas (EK) Nr. 2042/2000 pielikumā.
(11)
Saskaņā ar Kopienas iestāžu pieņemto praksi šīs televīzijas kameru sistēmas jāatbrīvo no antidempinga maksājuma no dienas, kad Komisijas dienesti saņēmuši attiecīgo pieprasījumu piešķirt atbrīvojumu. Tādējādi visi šādu kameru ievedumi, kas importēti 2005. gada 3. novembrī vai pēc šā datuma, jāatbrīvo no antidempinga maksājuma:
Hitachi:
-
kameras galva DK-H31;
-
tālvadības bloks RU-3300N.
4. IEINTERESĒTO PERSONU INFORMĒŠANA UN SECINĀJUMI
(12)
Komisija paziņoja Kopienas TKS ražotājiem un eksportētājiem savus konstatējumus un deva tiem iespēju izteikt savu viedokli. Neviena no ieinteresētajām personām neiebilda Kopienas konstatējumiem.
(13)
Pamatojoties uz iepriekš minēto, Regula (EK) Nr. 2042/2000 ir attiecīgi jāgroza,
IR PIEŅĒMUSI ŠO REGULU.
1. pants
Padomes (EK) Nr. 2042/2000 pielikumu aizstāj ar šīs regulas pielikumu.
2. pants
1. Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
2. Šī regula attiecas uz šādiem kameru modeļu ievedumiem, ko ražojuši un Eiropas Kopienā ieveduši šādi ražotāji eksportētāji:
a)
Matsushita, no 2005. gada 5. septembra:
-
kameras galva AK-HC910L,
-
kameras galva AK-HC1500G,
-
kameras vadības ierīce AK-HRP900,
-
kameras vadības ierīce AK-HRP150;
b)
Hitachi, no 2005. gada 3. novembra:
-
kameras galva DK-H31,
-
tālvadības bloks RU-3300N.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 2006. gada 19. jūnijā

Labels: 12
3
4
18